Túnels de Baluport

Iste articlo tracta sobre os túnels de Baluport. Pa atros emplegos d'o toponimo Baluport, se veiga Baluport (desambigación).
Os túnels de Baluport (oficialment Balupor 1 y Balupor 2) son una secuencia de dos túnels carreteros mono-tubo fetos en a penya, en o congosto de Baluport u de Chanovas, pa que i pase a carretera N-260, entre Fiscal y a villa de Boltanya, en Sobrarbe.

Os túnels fuen disenyaus y construius en os anyos 1990 pa solventar os problemas de circulación que definiban o paso d'a carretera por o congosto, con trazau sinuoso y túnels estretos y foscos que son os que encara se puede veyer huei, a pocos metros d'os actuals.

Baluport 1 mesura 357 metros de largaria, y Baluport 2 fa 276 m, con 1066 metros entre els. Os túnels salvan dos garrotes succesivos que baixan d'o tozal Pecuto, de la sierra de Nabaín, entre o dito barranco Fondo de Chanovas y o barranco d'Ascaso. As enrunas de l'antigo mesón de Latre se troban bels metros por debaixo d'a carretera, entre os dos túnels.

 Prochecto de remodelación 

Dende lo menos l'anyo 2006 Sobrarbenses en Sobrarbe de 5 d'aviento de 2006. Consultau o 19 de febrero de 2019. s'ha feto diferents intentos de mirar un prochecto de remodelación d'o trazau d'a N-260 por o congosto de Chanovas. En 2013 en salió negativa la Declaración d'impacto ambiental, por o que o prochecto habió de tornar-se a fer. Noticia El PP del Alto Aragón se felicita por el desbloqueo en la construcción de los túneles de Balupor, en la N-260 de 18 de marzo de 2016. Consultada o 19 de febrero de 2019.

En 2016 se remitió un segundo prochecto pa exposición y evaluación d'impactos, que quedó a la fin aprovau. O prochecto consiste en un solo túnel de 1740 metros de largaria, en a mesma zona de Baluport, que por cuentas de deixar a carretera en superficie en a mayoría d'o congosto, pasaría a soterrar-la por adintro d'a montanya, La mejora de la N-260 de Balupor a Fiscal requiere más de 57 millones de inversión, de l'Heraldo de Aragón de 16 d'aviento de 2018. Consultada o 19 de febrero de 2019. y iría a chuntar-se con o trazau que ya existe d'a N-260 a ran de la Velilla.

Antimás, iste prochecto contempla la construcción de cinco puents y viaductos en a Ribera de Fiscal pa salvar os diferents barrancos y torrents, d'entre els uno de 234 metros sobre a Guarga de Burgasé y unatro de 175 sobre o barranco de Santiago. O presupuesto total rondaría es 57 millons d'Euros y se prevei que estase rematau pa 2022.

 Toponimia 

Baluport ye un d'os nombres que tiene o congosto de Chanovas. Antonio Pla Cid piensa que o toponimo dimanaría d'a composición prerromana «bar-ur-port», que significaría «trango entre a montanya y o río». Revista Sobrarbe, num. 5 (1999), consultada o 19 de febrero de 2019.

 Referencias 

 Vinclos externos 

 Envista de satelite d'os túnels de Baluport.

Baluport
Baluport
Categoría:Sobrarbe